section_heading: Stanovništvo
paragraph_text: Kazari su vremenom djelomično prihvatili sjedilački život i ostavili tragove svoje civilizacije. Njihova država protezala se od Kaspijskog jezera na istoku do rijeke Dnjestra na zapadu, od Kavkaza na jugu do grada Kazana na sjeveru, uključujući krajeve današnje europske Rusije. Njihov glavni grad nalazio se na ušću Volge, oko današnjeg Astrahana. Podizali su sela i gradove koje su podizali bizantski ili arapski arhitekti. Bavili su se moreplovstvom, trgovinom i proizvodnjom, dok je njihov glavni grad bio poznat po proizvodnji tepiha. Med, koža, krzno, riba, sol i bakar s Urala razmjenjivali su se u južnijim krajevima za svilu, vina, začine, nakit. Rijeke Volga i Dnjepar, kao i njihovi pritoci, služili su kao trgovački putevi. Moć Kazara slomili su Rusi i Pečenezi u drugoj polovici 10. stoljeća.